b'\n_START_ARTICLE_\nTabakoton kultakaivos\n_START_PARAGRAPH_\nTabakoton kultakaivos sijaitsee Malissa Kayesin alueen K\xc3\xa9ni\xc3\xa9ban piirin Sitakillyn kunnassa._NEWLINE_Kaivos avattiin vuonna 2006, suljettiin seuraavana vuonna, mutta avattiin uudelleen vuonna 2013. Sen omistavat Caymansaarille rekister\xc3\xb6ity Endeavour Mining (80\xc2\xa0%) ja Malin valtio (20\xc2\xa0%). Kaivos koostuu useista avolouhoksista ja tunneleista. Sen mineraalivarat arvioitiin vuonna 2013 6,9 miljoonaksi tonniksi ja kultapitoisuus 3,6 grammaksi tonnilta. Malmin rikastus perustuu painovoimaan ja syanidiliuotukseen. Vuonna 2016 Tabakotossa k\xc3\xa4siteltiin 1,6 miljoonaa tonnia malmia ja tuotettiin 4\xc2\xa0616 kiloa kultaa. Kaivoksen j\xc3\xa4ljell\xc3\xa4 olevaksi k\xc3\xa4ytt\xc3\xb6i\xc3\xa4ksi arvioidaan vain reilut nelj\xc3\xa4 vuotta, mink\xc3\xa4 takia yhti\xc3\xb6 harjoittaa alueella aktiivista malminetsint\xc3\xa4\xc3\xa4.'